את הופעתה הטלוויזיונית הראשונה עשתה אבריל באופרת הסבון "" ששודרה בשנת 2012. אבריל לוהקה בשל כישוריה המוזיקליים, ושיחקה שתי דמויות באופן מקביל – דמות של זמרת מפורסמת, שהייתה לדמות מרכזית וראשית בעלילת התוכנית וכן דמות נוספת משנית יותר היא סיפרה בראיון כי קיבלה את התפקיד לאחר פניה של מפיקי הסדרה וכי היא תשמח לשחק בתפקידים נוספים אם הם ישלבו בתוכם מוזיקה. כמו כן סיפרה בריאיון כי תפקידה בסדרה היה תרפיה עבורה. בשנים 2013–2014, השתתפה אבריל בעונתה החמישית של הסדרה "Noose of gold" . בשנת 2018 שיחקה אבריל בסרט "Nina" העוסק בגנבת אשר מתאהבת באחד מקורבנותיה.
השפעות מוזיקליות והשראה.
אבריל ציינה מספר אומנים מקומיים ובינלאומיים כהשפעות מוזיקליות ביניהם: אלישה קייז, מייקל ג'קסון, קני רוג'רס, ביונסה, אמאני , blu3 , טיווה סאבאג' ו-liquideep . בראיונות נוספים היא אף הזכירה את מרווין גיי, דולי פרטון ושאניה טווין.
קיצור על הקיסרים
קיצור על הקיסרים (בלטינית: Epitome de Caesaribus) הוא חיבור היסטורי בלטינית שנכתב בסוף המאה ה-4 או תחילת המאה ה-5.
החיבור הוא תיאור קצר של שלטונות הקיסרים הרומאים מאוגוסטוס ועד תאודוסיוס הגדול. הוא מיוחס לאורליוס ויקטור, אך נכתב על ידי סופר אנונימי שהיה ככל הנראה פגני. המחבר השתמש בחיבור המכונה "Enmannsche Kaisergeschichte" ("תולדות הקיסרים" של אלכסנדר אנמאן) ובספרי השנים ("Annales", חיבור שכבר אבד) של ויריוס ניקומאכוס פלאביאנוס (ידידו של קווינטוס אורליוס סימאכוס ).
ב-11 הפרקים הראשונים שלו, נסמך החיבור על סווטוניוס.
על אף שהוא מאוד קצר ולא תמיד אמין, החיבור מכיל גם מידע מועיל.
לגבי ההיסטוריה היהודית, החיבור כולל פרט אחד בלבד שאינו נמצא באף מקור אחר, והוא עוסק במלכה היהודיה ברניקי. על פי החיבור, טיטוס הזמין לארוחה את הקונסול לשעבר קאיקינה וציווה לחנוק אותו למוות ברגע שעזב את חדר האוכל, בגלל שחשד בו בניאוף עם "אשתו ברניקי". גם על פי מקורות אחרים, קאיקינה הוצא להורג על ידי טיטוס, אולם אף אחד מהם אינו קושר זאת לברניקי.
משטרת וינה
משטרת וינה (בגרמנית: Polizei Wien; רשמית: "משטרת המדינה של וינה", Landespolizeikommando Wien בגרמנית, בראשי תיבות: LPD Wien) היא גוף השיטור המרכזי האזורי הפועל בווינה וסביבתה. המשטרה היא חלק מהממשל המקומי וממשטרת המדינה באוסטריה. היא מספקת את כוח המשטרה ואחראית על שירותי החירום לרבות שירותי הכבאות. מטה המשטרה בממוקם בארמון מודנה בווינה. משטרת וינה פועלת בכפיפות למשטרת המדינה, כאשר עד 2012 פעלה כחלק מהמשטרה הפדרלית של אוסטריה.
כבירת אוסטריה, סידורי הביטחון ייחודיים לעיר. כך למשל, הממשלה הפדרלית היא זו האחראית לאספקת שירותי החירום ואכיפת החוק, מאז הקמת משטרת וינה לראשונה עוד בתקופת האימפריה האוסטרו-הונגרית בשנת 1867 ומאז מתקיימת ברציפות. לעיר אין כוח שיטור עצמאי ומשטרת המדינה היא האחראית באופן ישיר לכוחות השיטור, שכפופים ישירות לשר הפנים האוסטרי.
כתובת מטה המשטרה היא Schottenring 7-9, 1010 Wien. מאז 2008 מפקד המשטרה הנוכחי הוא גרהרד פירשטל.
Perfect (שיר של אן-מארי)
Perfect או Perfect to Me (בעברית: מושלם או מושלם בשבילי) הוא סינגל שהוקלט על ידי הזמרת-יוצרת הבריטית אן-מארי. השיר יצא לאור ב-2 בנובמבר 2018, כסינגל השביעי והאחרון מתוך האלבום Speak Your Mind, על ידי חברת התקליטים אסיילום.
רקע וכתיבה.
השיר נכתב על ידי אן מארי, לוי לנוקס וג'ניפר דקילבאו והופק על ידי לנוקס ודקילבאו. איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, בדומה לשאר שירי האלבום.
וידאו קליפ.
את הווידאו קליפ הרשמי של השיר ביימה חנה לוקס דייוויס, אשר ביימה עבור מארי את הקליפים ללהיטיה "Friends", "2002" ו-"Birthday".
עזיז בחיץ'
עזיז בחיץ' (באנגלית: Aziz Behich; נולד ב-16 בדצמבר 1990) הוא כדורגלן אוסטרלי ממוצא טורקי המשחק בעמדת המגן השמאלי בדנדי יונייטד.
קריירת מועדונים.
בחיץ' התחיל את הקריירה שלו בקבוצת הנוער של גרין גולי. בשנת הצטרף לקבוצת המילואים. בשנת בחיץ' הצטרף לקבוצה הבוגרת ששיחקה בליגת האוסטרלית השנייה. ב-22 בפברואר 2008, בחיץ' ערך את הופעת הבכורה שלו בקבוצה בהפסד 0–2 מול ריצ'מונד. בחיץ' רשם בעונתו הראשונה בקבוצה עם 2 שערים ב-11 הופעות. ב-17 במאי 2008 החיץ' כבש את שני שעריו בניצחון 1–6 נגד פאוקנר בלוז.
ב-1 בדצמבר 2009 בחיץ' חתם במלבורן ויקטורי. ב-16 בינואר 2010, בחיץ' ערך את הופעת הבכורה שלו, בניצחון 2–6 נגד פרת' גלורי.
במאי בחיץ' חתם ביום סיטי. ב-16 במאי 2010 רשם את הופעת הבכורה שלו בקבוצה בתיקו 2-2 נגד נורת'קוט סיטי.
ביולי הצטרף למלבורן הארט, בה חתם עד לאוקטובר . ב-25 באוקטובר 2010 חתם על חוזה עד לסיום העונה. בינואר נבחר לכדורגלן הצעיר של החודש בליגה האוסטרלית. בינואר היה מועמד להצטרף לאקסלסיור רוטרדם ההולנדית ובוכום ואיינטרכט פרנקפורט מהבונדסליגה.
ב-29 בינואר 2013, חתם בבורסאספור מליגת העל הטורקית. ב-11 במרץ, ערך את הופעת הבכורה שלו בקבוצה במשחק הליגה נגד פנרבחצ'ה. ב-4 במרץ 2016, האריך את חוזהו בקבוצה בשלוש שנים נוספות.
ב-31 באוגוסט 2018, חתם לארבע שנים בפ.ס.וו. איינדהובן מליגת העל ההולנדית, תמורת כ-4.5 מיליון דולר.
ב-24 במאי 2019, חתם לשלוש שנים באיסטנבול בשאקשהיר.
קריירה בינלאומית.
בחיץ' בחר לייצג את אוסטרליה, אם כי ניתנה לו האפשרות לייצג את טורקיה וקפריסין בזכות מוצאו הצפון קפריסאי, החלק הטורקי של האי.
ב-19 ביוני 2011, ערך את הופעת הבכורה שלו בנבחרת אוסטרליה בניצחון 0–3 נגד . ב-12 בספטמבר 2012, בחיץ' הבקיע צמד בניצחון 0–8 נגד .
בחיץ' היה שותף לזכייה של הנבחרת בגביע אסיה בכדורגל 2015. בחיץ', השתתף עם הנבחרת בגביע הקונפדרציות 2017, מונדיאל 2018 וגביע אסיה בכדורגל 2019.
קטאן - הרחבות
Kings &amp; Queens
Kings &amp; Queens (בעברית: מלכים ומלכות) הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-12 במרץ 2020, כסינגל חמישי מתוך האלבום Heaven &amp; Hell, על ידי חברת התקליטים אטלנטיק רקורדס.
השיר מכיל בתוכו קטעים משירה של בוני טיילר משנת 1986, "".
ב-6 באוגוסט 2020, יצאה גרסת רמיקס הכוללת את הזמר לאוב והראפרית סוויטי, שנקראת "Kings &amp; Queens, Pt. 2".
רקע וכתיבה.
לשיר נוצרו מספר סקיצות, שכללו לחנים ועריכות שונים, לפני שנבחרה גרסתו הסופית. מקס הכריזה לראשונה על הסינגל ב-27 בפברואר 2020, כאשר העלתה פוסט בעמוד האינסטגרם שלה ובו אישרה כי השיר נכתב והופק על ידה ועל ידי לילנד, דזמונד צ'יילד, סירקט, מדיסון לאב, רד וואן וג'קה אריקסון. סגנון השיר הוא פופ. ב-7 במרץ חשפה מקס את תאריך צאת השיר, יחד עם השם ועטיפת הסינגל. מקס הצהירה כי נושא השיר הוא על כמה טוב היה העולם אם מלכות היו שולטות בו, ודימתה אותו לשירה הקודם, "So Am I", מתוך הכרה בכך שהוא מכיל מסר דומה בנושא העצמה.
וידאו קליפ.
טרם יצא הווידאו קליפ של השיר, העלתה מקס לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל, ולאורכו ניתן לראות את מילות השיר בקליפ אנימציה.
רמיקס.
ב-5 באוגוסט 2020, נודע כי מקס תוציא רמיקס רשמי של השיר בו ישתתף הזמר-יוצר האמריקאי לאוב והראפרית אמריקאית סוויטי. הרמיקס יצא לאור ב-7 באוגוסט באותה שנה, על ידי חברת התקליטים אטלנטיק רקורדס.
השיר עצמו משלב פסוק שני חדש של הזמר לאוב, המתאר את נקודת המבט הגברית של להיות במערכת יחסים עם אישה חזקה ועצמאית. סוויטי מוסיפה גם פסוק ראפ בשיר, שממשיך את נושא ההעצמה הנשית.
וידאו קליפ.
טרם יצא הווידאו קליפ של השיר, העלתה מקס לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל, ולאורכו ניתן לראות את מילות השיר בקליפ אנימציה.
כריסטופר נורדפלט
בו כריסטופר נורדפלט (בשוודית: Bo Kristoffer Nordfeldt; נולדו ב-23 ביוני 1989) הוא כדורגלן שוודי המשחק בעמדת השוער בא.י.ק סולנה.
קריירת מועדונים.
נורדפלט התחיל את הקריירה שלו במחלקת הנוער של ברומאפויקארנה. בשנת הצטרף לקבוצה הבוגרת, עת שיחקה בליגה השוודית השנייה. בשנת הפך לשוער ראשון של הקבוצה, לאחר עזיבתם של שני השוערים הראשונים. בסיום העונה, נורדפלט חזרה לליגת העל השוודית. בשנת חתם על חוזה חדש בקבוצה עד .
ב-6 במרץ 2012, נורדפלט חתם לשלוש שנים וחצי בהירנפיין מליגת העל ההולנדית.
ב-23 ביוני 2015 נורדפלטט חתם בסוונסי סיטי מהפרמייר ליג לשלוש שנים. ב-25 באוגוסט, נורדפלט ערך את הופעת הבכורה שלו בקבוצה בניצחון 0–3 נגד יורק סיטי. נורדפלדט ערך את הופעת הבכורה שלו בפרמייר ליג במשחק האחרון לעונה נגד מנצ'סטר סיטי.
ב-9 באוגוסט 2021 נורדפלט חתם בא.י.ק סולנה מליגת העל השוודית.
קריירה בינלאומית.
בצעירותו, נורדפלט שיחק בנבחרות הצעירות של שוודיה. ב-22 בינואר 2011, נורדפלט ערך את הופעת הבכורה שלו בנבחרת שוודיה במשחק ידידות נגד .
נורדפלט נכלל בסגל הנבחרת לקראת מונדיאל 2018.
יחסי אלג'יריה–דנמרק
יחסי אלג'יריה–דנמרק הם היחסים הדו-צדדיים בין הרפובליקה האלג'יראית הדמוקרטית העממית ובין ממלכת דנמרק. לאלג'יריה שגרירות בקופנהגן ואילו לדנמרק שגרירות באלג'יר.
היסטוריה.
מלחמת אלג'יריה–דנמרק.